న్యూఢిల్లీ, ఏప్రిల్ 11: ‘‘ప్లేటుకు నాలుగు ఇడ్లీలుంటాయ్! మీకు రెండే కావాలంటే ఇవ్వలేం. నాలుగు తెప్పించుకుని తిన్నన్ని తినండి. మిగిలినవి వదిలేయండి’’... హోటళ్లు, రెస్టారెంట్లలో ఇలాంటి ‘వృథా’ వ్యవహారానికి కళ్లెం పడే అవకాశం కనిపిస్తోంది. కేంద్ర ఆహార, వినియోగదారుల వ్యవహారాల మంత్రి రామ్విలాస్ పాశ్వాన్ ఈ దిశగా అడుగులు వేస్తున్నారు. ‘హోటళ్లు, రెస్టారెంట్లలో తినగలిగినంతే పెట్టాలి’ అని ఆయన నినదిస్తున్నారు. భారతలో ఆహారం వృథాపై గతనెల 26న ‘మన్ కీ బాత’లో ప్రధాని మోదీ తీవ్ర ఆవేదన వ్యక్తం చేశారు. ‘‘దేశంలో ఎంత ఆహారం వృథా అవుతోందో ఎప్పుడైనా ఆలోచించారా? అలా వృథా అవుతున్న ఆహారంతో ఎంతమంది నిరుపేదల కడుపు నింపవచ్చో తెలుసా? ఆహారాన్ని వృథా చేయడమంటే సమాజానికి, పేదలకు అన్యాయం చేసినట్లే’’ అని మోదీ పేర్కొన్నారు. ఈ నేపథ్యంలో రామ్విలాస్ పాశ్వాన్ ఈ అంశంపై దృష్టి సారించారు. ఆయన ఆలోచనలో ఆచరణలోకి వస్తే... దేశవ్యాప్తంగా హోటళ్లలో వినియోగదారులకు అందించే ఆహారానికి ఒకే ‘కొలత’ ఉంటుంది. దీనిపై ఇప్పటికే హోటళ్లు, రెస్టారెంట్ల యజమానులతో పాశ్వాన్ చర్చించారు. అయితే... ఇదంతా తాను వ్యక్తిగతంగా తీసుకుంటున్న చొరవ అని తెలిపారు. ‘ప్లేటు చికెన్ అంటే... ఎన్ని ముక్కలు పెడతారు? నాలుగా? ఐదా? ఆరా? ఎన్నో చెప్పండి! ఎన్ని ముక్కలు తినగలరో అన్నే తెప్పించుకుంటారు. దానివల్ల ఆహారం వృథా కాకుండా ఉంటుంది’ అని హోటళ్ల యజమానులకు పాశ్వాన్ సలహా ఇచ్చారు. ‘ప్లేటు’లో ఎంత పెడతారో తెలియకుండానే తెప్పించుకోవడం, అది తినలేక వృథాగా వదిలేయడాన్ని తాను రెస్టారెంట్లలో గమనించానని ఆయన తెలిపారు. అలా కాకుండా... ‘ప్లేటుకు ఇంత! చికెన్ ముక్కలు నాలుగుంటాయి. రొయ్య ముక్కలైతే ఆరు ఉంటాయి అని స్పష్టత వచ్చేలా ఒకేరకమైన, ప్రమాణిక కొలత ఉంటే బాగుంటుంది’’ అని ఆయన తెలిపారు. ‘‘ఒకరు రెండు ఇడ్లీలు మాత్రమే తినగలిగినప్పుడు... ప్లేటులో నాలుగు ఇవ్వడం ఎందుకు?’ అని పాశ్వాన్ ప్రశ్నించారు. ఇలా చేయడం ఆహారంతోపాటు డబ్బునూ వృథా చేయడమే అని తెలిపారు. హోటళ్లు స్వచ్ఛందంగా ఈ చర్యలు తీసుకోవాలని... వారు అవసరమనుకుంటే చట్టం చేసేందుకూ సిద్ధంగానే ఉన్నామని చెప్పారు. అన్నట్లు.. హోటళ్లలో ఆహార వృథాను అరికట్టేలా రూపొందించే నియమావళికి ‘మోదీ మెనూ’ అనే పేరు పెడతారని వార్తలు రావడం కొసమెరుపు!ఎంత వృథా?ఒక అంచనా ప్రకారం దేశవ్యాప్తంగా రూ.92,651 కోట్ల విలువైన... 6.7 కోట్ల ఆహార పదార్థాలు వృథా అవుతున్నాయి. ఈ ఆహారాన్ని బిహార్లాంటి రాష్ట్రంలోని ప్రజలందరూ ఏడాదిపాటు తినొచ్చు. ఆహార వృథా పాపంలో హోటళ్లు, పెళ్లి పేరంటాల్లాంటి వేడుకలదే ఎక్కువ వాటా!
newdhilly, epril 11: ‘‘plaetuku naalugu idleeluntay! meeku rende kavalante ivvalem. naalugu teppinchukuni tinnanni tinandi. migilinavi vadileyandi’’... hotallu, restarentlalo ilanti ‘vruthaa’ vyavahaaraaniki kallem pade avakaasam kanipistondi. kendra aahaara, viniyogadaarula vyavahaaraala mantri ramwilas pashwan ee disagaa adugulu vestunnaru. ‘hotallu, restarentlalo tinagaliginante pettali’ ani aayana ninadistunnaaru. bhaaratalo aahaaram vruthaapai gatanela 26na ‘man kee baata’loo pradhaani modii teevra aavedana vyaktam chesaru. ‘‘desamlo entha aahaaram vruthaa avutondo eppudaina alochinchara? alaa vruthaa avutunna aahaaramtho entamandi nirupedala kadupu nimpavachho telusa? aahaaraanni vruthaa cheyadamante samaajaaniki, pedalaku anyayam chesinatle’’ ani modii perkonnaru. ee nepathyamlo ramwilas pashwan ee amsampai drushti saarinchaaru. aayana aalochanalo aacharanaloki vaste... desavyaaptamgaa hotallalo viniyogadaarulaku andinche aahaaraaniki oke ‘kolata’ untundi. deenipai ippatike hotallu, restarentla yajamaanulato pashwan charchinchaaru. ayithe... idantaa taanu vyaktigatamgaa teesukuntunna chorava ani telipaaru. ‘plaetu chiken ante... enni mukkalu pedataaru? naalugaa? aida? aaraa? enno cheppandi! enni mukkalu tinagalaro anne teppinchukuntaaru. daanivalla aahaaram vruthaa kakunda untundi’ ani hotalla yajamaanulaku pashwan salaha icharu. ‘plaetu’loo entha pedataro teliyakundaane teppinchukovadam, adhi tinaleka vruthaagaa vadileyadaanni taanu restarentlalo gamaninchaanani aayana telipaaru. alaa kakunda... ‘plaetuku inta! chiken mukkalu naaluguntaayi. royya mukkalaite aaru untaayi ani spashtata vachela okerakamaina, pramaanika kolata unte baguntundi’’ ani aayana telipaaru. ‘‘okaru rendu idleelu matrame tinagaliginappudu... plaetulo naalugu ivvadam enduku?’ ani pashwan prasninchaaru. ilaa cheyadam aahaaramtopaatu dabbunuu vruthaa cheyadame ani telipaaru. hotallu swachchandamgaa ee charyalu teesukovaalani... vaaru avasaramanukunte chattam chesenduku siddhamgaane unnaamani cheppaaru. annatlu.. hotallalo aahaara vruthaanu arikattela roopondinche niyamaavaliki ‘modii menoo’ ane paeru pedataarani vaartalu ravadam kosamerupu!entha vruthaa?oka anchana prakaaram desavyaaptamgaa roo.92,651 kotla viluvaina... 6.7 kotla aahaara padaarthaalu vruthaa avutunnaayi. ee aahaaraanni biharlanti rashtramloni prajalandaruu edaadipaatu tinochu. aahaara vruthaa paapamlo hotallu, pelli perantallanti vedukalade ekkuva wata!